2021–2022 m. UEFA Europos konferencijų lyga
UEFA konferencijų lyga 2021-2022 – pirmasis naujai sukurto turnyro sezonas. Šių metų UEFA konferencijų lygos sezonas prasidėjo 2021 m. liepos 8 d. ir baigėsi finalo rungtynėmis 2022 m. gegužės 22 d. Albanijoje, Tiranos Arena Kombëtare stadione. Turnyre iš viso dalyvavo 181 komanda, tarp jų 45 iš UEFA čempionų lygos bei UEFA Europos lygos iškritusios komandos. Pagrindinio veiksmo pradžia yra laikomas grupių etapas, jame varžėsi 32 komandos, paskirstytos į 8 grupes po 4 komandas. Lietuvai atstovavo A lygos prizininkai „FK Sūduva“, „FK Kauno Žalgiris“ bei LFF taurės laimėtojai „FK Panevėžys“. Atrankos atkrintamajame etape prisijungė iš UEFA Europos lygos iškritęs „FK Žalgiris“. Pirmojo sezono čempionu tapo „AS Roma“ klubas, finale 1–0 nugalėjęs „Feyenoord Rotterdam“ komandą.